Rikors Maħluf Nru 1181/2014LM   
Paġna 1 minn 15 
Qrati tal-Ġustizzja 
 
MALTA 
 
QORTI ĊIVILI 
PRIM’AWLA 
ONOR. IMĦALLEF 
LAWRENCE MINTOFF 
 
Seduta tal-11 ta’ Lulju, 2016 
 
Rikors Maħluf Numru: 1181/14 LM 
 
David Abela [369478M] f’ismu proprju kif ukoll għan-nom u in 
rappreżentanza tas-soċjetà Eurobridge Shipping Services Limited 
[C18912] 
 
vs. 
 
Giuliano Papagni, detentur tal-Karta tal-Identità  
Taljana Numru: AN 4287660 
 
Il-Qorti, 
 
Rat ir-Rikors Maħluf ta’ David Abela nomine  (minn issa ’l quddiem “l-
attur”) ippreżentat fit-23 ta’ Diċembru, 2014, li jaqra hekk:
Rikors Maħluf Nru 1181/2014LM   
Paġna 2 minn 15 
Qrati tal-Ġustizzja 
1. Illi l -intimat huwa debitur tas -soċjetà Eurobridge Shipping Services Limited għas -
somma ta’ sittin elf sebgħa u sebgħin euro u sittax -il ċenteżmu (€60,077.16) 
rappreżentanti fatturi għal servizzi ta’ freight forwarding reżi mis -soċjetà rikorrenti 
lis-soċjetà Globe Logistics S.r.l. reġistrata fl -Italja (kif jidher mir -rendikont anness 
bħala Dok. E1) li tagħha l -intimat huwa Direttur u li permezz ta’ ftehim datat it -13 
ta’ Novem bru, 2012 (kopj a annessa bħala Dok. E2), huwa kkostitwixxa ruħu 
personalment responsabbli bħala garanti għal kull somma dovuta kemm lis-soċjetà 
rikorrenti kif ukoll lir-rikorrent David Abela personalment; 
 
2. Illi l-intimat huwa debitur ukoll tas -soċjetà rikorrenti Eurobridge Shipping Services 
Limited għas -somma ta’ sbatax -il elf, erba’ mija u tmenin euro u dsatax -il 
ċenteżmu (€17,480.19) rappreżentanti bilanċ ta’ somma akbar mogħtija mis -
soċjetà rikorrenti lis -soċjetà Globe Logistics S.r.l. li tagħha l -intimat huwa garanti 
kif ingħad bħala self (kif jidher mir -rendikont anness bħala Dok. E3), inkluż 
imgħaxijiet bir-rata ta’ 6.45% skont kif ġie patwit (ara email annessa bħala Dok. 
E4); 
 
3. Illi l-intimat huwa debitur ukoll tar -rikorrent David Abela personalment wa ra li s-
soċjetà Globe Logistics S.r.l. li tagħha l -intimat huwa garanti kif ingħad, naqset 
milli tħallas l -overdraft tagħha b’konsegwenza li l -bank Intesa San Paolo S.p.A. 
invoka l-garanzija li kellu David Abela kontra dan l -overdraft u l -istess bank ġibed  
il-garanzija ta’ għaxart elef euro (€10,000.00) mill -kont personali tar -rikorrent, kif 
jidher mill-korrispondenza mibgħuta mill-bank lir-rikorrent proprio (immarkati Dok. 
E5 sa E7); 
 
4. Illi l-intimat huwa debitur ukoll tar -rikorrent David Abela personalment wara li s -
soċjetà Globe Logistics S.r.l. li tagħha l -intimat huwa garanti kif ingħad, naqset 
milli tħallas l -overdraft tagħha b’konsegwenza li l -bank Intesa San Paolo S.p.A. 
invoka l-garanzija li kellu David Abela kontra dan l -overdraft f’isem Dr Giampiero 
Sara (skont l-iskrittura private annessa u mmarkata Dok. E8) u żbanka s-somma ta’ 
erbgħa u għoxrin elf, seba’ mija u sbatax -il euro u tlieta u ħamsin ċenteżmu 
(€24,7177.531) mill-fondi tar-rikorrent li kienu miżmuma f’kont f’isem Dr Giampiero 
Sara, li minnu r-rikorrent proprio kellu sehem ta’ 47.5%; 
                                                           
1 Kalkolu maħdum fuq 47.5% ta’ €52,036.90, li tinkludi l-kapital maħruġ ta’ €50,000 inkluż imgħaxijiet kif jidher mill-
istatement anness bħala “Dok. E9”.
Rikors Maħluf Nru 1181/2014LM   
Paġna 3 minn 15 
Qrati tal-Ġustizzja 
 
5. Illi r-rikorrent David Abela proprio f’dawn l-aħħar xhur kien sellef diversi somom lis-
soċjetà Globe Logistics S.r.l. ammontanti għas -somma komplessiva ta’ tlieta u 
ħamsin elef tlett mija  u wieħed u ħamsin euro u ħamsa u għoxrin ċenteżmu 
(€53,351.25), kif jidhru fl -istatement bankarju tal -Bank of Valletta p.l.c anness 
bħala “Dok. E10”, sabiex din tħallas id -djun tagħha, prinċipalment salar ji għall -
impjegati tagħha, kif ukoll għal krediti oħra. Għalhekk kif ġja spjegat, dawn l -
ammonti huma dovuti lir -(recte)rikorrent proprio mill -intimat personalment bħala 
garanti tas-soċjetà Globe Logistics S.r.l.; 
 
6. Illi r-rikorrent David Abela proprio huwa  kreditur tas -soċjetà Globe Logistics S.r.l. 
għas-somma ta’ sitt elef u tmien mitt euro (€6,800) rappreżentanti erba’ (4) fatturi 
għas-servizzi ta’ konsulenza u rappreżentanza prestati minnu lis -soċjetà Globe 
Logistics S.r.l. fuq struzzjonijiet u għal bene fiċċju tagħha, bejn Ottubru 2013 u 
Jannar 2014, kif jidher mill-istatement mibgħut mis-soċjetà Globe Logistics S.r.l. lir-
rikorrent David Abela proprio annessa bħala “Dok. 11”. Għalhekk kif ġja spjegat, 
dawn l -ammonti huma dovuti mir -rikorrent proprio mill -intimat personalment 
bħala garanti tas-soċjetà Globe Logistics S.r.l.; 
 
7. Illi għal kemm interpellat diversi drabi sabiex jaddivjeni għall -ħlas tas -somma 
minnu dovuta, l-intimat baqa’ inadempjenti mingħajr ebda raġuni valida fil-liġi; 
 
8. Illi għalhekk kellha ssir din il-kawża; 
 
9. Illi dan l-ammont dovut mill-intimat lill-esponenti hu dejn ċert, likwidu u dovut u fil-
fehma tal -esponenti, l -intimat m’għandu ebda eċċezzjoni xi jissolleva kontra l -
pagament tad-dejn imsemmi; 
 
10.  Illi għalhekk jeżistu l -elementi kollha rikjesti mil -liġi a tenur tal -Artikoli 167 et seq 
sa 170 tal-Kap. 12 tal-Liġijiet ta’ Malta sabiex il-kawża tiġi deċiża bid-dispensa tas-
smigħ;
Rikors Maħluf Nru 1181/2014LM   
Paġna 4 minn 15 
Qrati tal-Ġustizzja 
Għaldaqstant ir -rikorrenti umilment jitolbu illi dina l -Onorabbli Qorti jogħġobha 
tiddeċiedi l-kawża skont it -talba bid-dispensa tas-smigħ a tenur tal -Artikoli 167 et 
seq sa 170 tal-Kap. 12 tal-Liġijiet ta’ Malta, u taħt dawk il-provvedimenti li jidhrilha 
xierqa; 
 
(1) Tiddikjara illi l -intimat huwa debitur tas -soċjetà rikorrenti fis -somma globali ta’ 
sebgħa u sebgħin elf ħames mija u sebgħa u ħamsin euro u ħamsa u tletin 
ċenteżmu (€77,557.35) dovuta kif fuq ingħad, bl -interessi legali relattivi mid -data 
tal-aħħar pagament li sar fit-30 ta’ April, 2014, sad-data tal-pagament effettiv; 
 
(2) Tiddikjara illi l -intimat huwa debitur tar -rikorrent David Abela proprio fis -somma 
globali ta’ erbgħa u disgħin elf si tt mija u sitta u tmenin euro u tmienja u sebgħin 
ċenteżmu (€94,686.78) mid-data tal -aħħar pagament li sar fis -16 ta’ Diċembru, 
2014, sad-data tal-pagament effettiv; 
 
(3) Tikkundanna lill-intimat iħallas dan id-debitu, inkluż l-ispejjeż tal-preżenti. 
 
L-intimat huwa minn issa inġunt għas-subizzjoni. 
 
Rat ir -Risposta Maħlufa tal-konvenut Giuliano Papagni  (minn issa ’l 
quddiem “il-konvenut”) ippreżentata minnu stess fl-20 ta’ Frar, 2015 li 
tgħid hekk: 
 
1. Illi in linea preliminari, l -esponenti jeċċepixxi l -irregolarità tan -“notifika” tal -atti 
tar-rikors ġuramentat promotur li jirrendu ivvizjat il -proċess tan-notifika inkwantu 
n-notifika tal -atti tar -rikors ġuramentat u tal -avviż tas -smigħ ma sarux in linea 
mad-dispożizzjonijiet tal-Artikolu 187 tal-Kapitolu 12 tal-Liġijiet ta’ Malta u lanqas 
mad-dispożizzjonijiet tar-Regolament Ewropew 1393/2007; 
 
2. Illi mingħajr preġudizzju għall -premess u in linea preliminari wkoll, din il -Qorti 
m’għandhiex ġurisdizzjoni li tisma’ l-kawża odjerna kif proposta stante l-fattispeċje 
kif deskritti ma jinkwadrawx ruħhom taħt l -ebda waħda mid -dispożizzjonijiet tal -
Artikolu 472 tal-Kap. 12 tal-Liġijiet ta’ Malta;
Rikors Maħluf Nru 1181/2014LM   
Paġna 5 minn 15 
Qrati tal-Ġustizzja 
 
3. Illi, in meritu, it-talbiet tar-rikorrenti huma infondati fil-fatt u fid-dritt; 
 
4. Illi l-garanzija personali allegatament kostitwita in forza tal -ftehim privat datat 13 
ta’ Novembru, 2012 mhijiex valida jew enforzabbli u dana stante li ma tistax 
tingħata garanzijaw għal ammont li mhuwiex ċert, huwa indeterminat, u anzi 
jittratta kreditu futur u għalhekk ipotetiku; 
 
5. Illi inoltre u bla preġudizzju għall -premess, il -garanzija personali allegatament 
kostitwita in forza tal -ftehim fuq imsemmi mhijiex enforzabbli stante li tale 
garanzija kienet soġġetta għal kondizzjoni kontenuta f il-klawżola 2 tal -imsemmi 
ftehim, ossia “if Globe will have to be closed down for some reason other than 
from [sic] reasons for which David is directly responsible”, liema  kondizzjoni 
għandha tiġi qabelxejn pruvata; 
 
6. Illi f’kull każ, u dejjem bla preġudizzju għall -premess, il -garanzija personali 
allegatament kostitwita ma tapplikax għal krediti pretiżi mir -rikorrent pro et noe, 
partikolarment iżda mhux unikament peress li tali garanzija kienet limitata għal 
self mogħti mis -soċjetà rikorrenti lil je w f’isem Globe u, f’kull każ, applikabbli biss 
jekk tiġi xolta Globe Logistics Srl; 
 
7. Illi bla preġudizzju għall -premess, f’każ li titqies valida l -garanzija personali, il -
ftehim imsemmi bejn il -kontendenti hu wieħed bilaterali u għalhekk ir -rikorrenti 
pro et noe ma jistgħux jippretendu twettiq ta’ obbligi meta l -istess rikorrenti pro et 
noe kisru l-kundizzjonijiet tal-ftehim u/jew naqsu li jwettqu l-obbligi tagħhom skont 
l-imsemmi ftehim kif ser jirriżulta aħjar waqt it-trattazzjoni tal-kawża; 
 
8. Illi inoltre, ir-rikorrenti proprio, aġixxa b’mod abbużiv u irregolari, u kemm f’ismu u 
bħala amministratore uniku tas -soċjetà Globe Logistics Srl, kif ukoll fil -kapaċità 
tiegħu ta’ direttur tas -soċjetà rikorrenti, u anke fil -kors tal -kariga tiegħu bħala 
likwidatur, b ’kunflitt ta’ interess pależi, u b’hekk espona lill -esponenti għ al riskji 
ferm onerużi li ma ki nux previsti fil-ftehim fuq imsemmi u kkawża ħsara lis -soċjetà
Rikors Maħluf Nru 1181/2014LM   
Paġna 6 minn 15 
Qrati tal-Ġustizzja 
Globe Logistics Srl u konsegwentement lill -esponenti bl-azzjonijiet u d -deċiżjonijiet 
li ttieħdu unikament minnu; 
 
9. Illi għalhekk l-ammont pretiż mir-rikorrenti pro et noe mhuwiex dovut; 
 
10.  Illi bla preġudizzju għall -premess, tali ammont pretiż mir -rikorrenti pro et noe 
għandu jiġi ppruvat. 
 
Rat l-atti kollha tal-kawża. 
 
Semgħet it-trattazzjoni bil-fomm tal-avukati difensuri tal-partijiet 
 
Rat in-nota ta’ riferenzi tal-konvenut. 
 
Rat li l -Qorti ħalliet il-kawża għall-udjenza tal-lum għas-sentenza dwar 
l-ewwel żewġ eċċezzjonijiet preliminari tal-konvenut. 
 
Ikkunsidrat: 
 
Dwar l-ewwel eċċezzjoni: 
 
Il-konvenut ġie notifikat fl-uffiċċju ta’ Globe Logistics S.r.l. fejn qabel 
kien jaħdem il-konvenut sakemm l -impjieg tiegħu ġie tterminat mill-
attur, li jaf fejn kien joqgħod billi l-ittra ta’ terminazzjoni ta’ impjieg 
bagħathielu d -dar. Il -konvenut għandu soċjetà jisimha GWG Logistics 
bl-indirizz irreġistrat 4, Via Ariosto, Rozzano, Provincia di Milano.  Din
Rikors Maħluf Nru 1181/2014LM   
Paġna 7 minn 15 
Qrati tal-Ġustizzja 
ilha t opera sa mill -1 t a’ April 2014  minn Via Molise 4/B Locato di 
Triulzi.2  Min-naħa l-oħra, l-attur isostni li l -konvenut xorta baqa ’ 
jaħdem fl-istess post fejn kienet topera l -Globe Logistics tant li kien 
jiltaqa’ miegħu hemm imma ma jafx hux  qed jopera  tramite GSW 
Logistics jew b’xi isem ieħor.   
 
 
Ikkunsidrat: 
 
Illi n -notifika ta’ konvenut mhux xi ħaġa li tista’ tittieħed leġġerment 
għaliex magħha hemm marbut, fost l-oħrajn, il-prinċipju kardinali tal-
audi alteram partem . L-attur għalhekk irid jikkonvinċi f’kull każ lill-
Qorti mhux biss li  l-konvenut sar jaf bil -kawża imma li ġie notifikat 
skont il -liġi.  Il-proċeduri dwar notifika għalhekk iridu jiġu segwiti ad 
unguem.  F’dan il-każ, huwa dubjuż jekk il-konvenut ġiex notifikat fuq 
il-post tax -xogħol tiegħu u dan id-dubbju għandu jmur favur l -istess 
konvenut. Għalhekk ma jistax jingħad li ġie regolarment notifikat.  
B’danakollu, tajjeb jew ħażin il-konvenut ġie notifikat tant hu hekk  
deher u ddefe nda ruħu quddiem din il-Qorti. Għalkemm ġarrab xi 
diffikultajiet ma jistax jingħad li d-difiża tiegħu ġiet b’xi mod 
ippreġudikata. Għalhekk l -eċċezzjoni sejra tiġi miċħuda salv 
provvediment li l -Qorti sejra tagħmel dwar il-kap tal -ispejjeż rigward 
din l-eċċezzjoni. 
                                                           
2 Fol. 63 (it-tieni faċċata).
Rikors Maħluf Nru 1181/2014LM   
Paġna 8 minn 15 
Qrati tal-Ġustizzja 
 
 
Dwar it-tieni eċċezzjoni: 
 
Mhux ikkontestat li l -obbligazzjonijiet suġġett tar-Rikors Maħluf 
jiskattaw minn skrittura privata tat -13 ta’ Novembru, 20123 li ġiet 
iffirmata mill-partijiet f’Malta.  Permezz ta’ din l-iskrittura: 
 
1. David Abela u Giuliano Papagni qablu li jkomplu jassumu r -
responsabilitajiet tagħhom ta’ diretturi ta’ Globe Logistics S.r.l. (minn 
issa ’l quddiem imsejħa “Globe”), kumpannija rreġistrata fl -Italja u 
b’numru tal-VAT Taljan, u li jkomplu jirsistu biex ikattru n -negozju ta’ 
din il-kumpannija. 
 
2. Il-konvenut Giuliano Papagni ggarantixxa personalment li jirrifondi 
€40,000 li David Abela ddepożita f’banek Taljani bħala garanzija għal 
Globe. 
 
3. Il-konvenut Giuliano Papagni  ggarantixxa personalment kwalunkwe 
self li Eurobridge  Shipping Services Limited (minn issa ’l quddiem 
“Eurobridge”) tista’ ssellef lil Globe. 
 
                                                           
3 A fol. 115 sa 117.
Rikors Maħluf Nru 1181/2014LM   
Paġna 9 minn 15 
Qrati tal-Ġustizzja 
4. Il-konvenut Giuliano Papagni  ntrabat li jmexxi lil Globe bl -aħjar mod 
possibbli u jagħmel tajjeb għal telf li jista’ jkollha. 
 
5. Eurobridge tat esklussività lil Globe għat-trasport, loġistika u ħażna ta’ 
prodotti li joriġinaw fl-Italja. 
 
6. Eurobridge kellha tħallas lil Globe kull darba li d-dejn dovut jitla’ għal 
€25,000. 
 
7. Globe kellha tħallas il-kontijiet ta’ David Abela qabel l -id-data ta’ 
skadenza miftiehma mill-partijiet. 
 
8. Il-konvenut Giuliano Papagni ggarantixxa kwalunkwe bilanċ bejn 
Eurobridge u Globe jekk din tal-aħħar ixxolji. 
 
Fil-ftehim ma hemm l -ebda klawżola dwar ġurisdizzjoni jew choice of 
law. 
 
Il-konvenut huwa ċittadin Taljan, għex, ħadem, u opera n-negozju 
tiegħu tul ħajtu kollha fl-Italja, fejn rabba familja. 
 
Globe Logistics S.r.l. hija kumpannija rreġistrata fl-Italja, kellha numru 
tal-VAT Taljan u issa tinstab fi stat ta ’ likwidazzjoni.  In -negozju bejn
Rikors Maħluf Nru 1181/2014LM   
Paġna 10 minn 15 
Qrati tal-Ġustizzja 
Giuliano Papagni, David Abela u Globe Logistics S .r.l. sar kollu fl -Italja. 
Globe ġiet maħluqa biex tieħu ħsieb servizzi ta’ trasport fl-Italja u bejn 
l-Italja u Malta flimkien ma’ Eurobridge Ltd.  L-attivitajiet ta’ Globe, 
kemm ta’ natura operazzjonali kif ukoll finanzjarja, kien u jsiru fl -Italja.  
La l-konvenut u lanqas Globe ma kkuntrattaw xi obbligazzjoni li kellha 
tiġi esegwita f’Malta.4 
 
Globe Logistics u Eurob ridge kienu aġenti ta’ xulxin fix-shipping, Globe 
tieħu ħsieb il -parti Taljana u Eur obridge l-parti Maltija.   Il-konvenut 
ħajjar lill-attur jinvesti fi Globe Logistics.   Euro Link Logistics kienet 
irregistata f’Malta minħabba VAT iżda proprjament ix-xogħol kien isir 
bejn l-Italja u l-Ingilterra.5 
 
Ikkontro-eżaminat, l-attur ikkonferma li: 
 
(1) il-kreditu msemmi f’paragrafu 1 tar-Rikors Maħluf kien relatat ma’ 
servizz li sar fl-Italja; 
 
(2) il-kreditu msemmi f’paragrafu 2 tar-Rikors Maħluf jirrigwarda 
trasferimenti ta’ flus li kienu jinsabu f’kont miżmum l-Italja; 
 
(3) il-kreditu msemmi f’paragrafu 3 tar-Rikors Maħluf jirrigwarda garanzija 
li l-attur għamel ma’ bank Taljan; 
                                                           
4 Dikjarazzjoni maħlufa tal-konvenut, fol. 49-50. 
5 Xhieda tal-attur, a fol. 66.
Rikors Maħluf Nru 1181/2014LM   
Paġna 11 minn 15 
Qrati tal-Ġustizzja 
 
(4) il-kreditu msemmi f’paragrafu 4 tar-Rikors Maħluf jirrigwarda kont fl-
Italja li l-attur għamel tajjeb għalih; 
 
(5) il-kreditu msemmi f’paragrafu 5 tar-Rikors Maħluf jirrigwarda self 
magħmul lil Globe Logistics biex din tkun tista’ tesegwixxi r-
relazzjonijiet kummerċjali tagħha fl-Italja u postijiet oħra; 
 
(6) il-kreditu msemmi f’paragrafu 6 tar-Rikors Maħluf jirrigwarda servizzi 
ta’ konsulenza u rappreżentanza reżi hawn Malta. 
 
Illi għalkemm l-abbli avuka t difensur tal -konvenut tagħmel riferenza 
estensiva għall-Artikolu 742 tal -Kap. 12 li jelenka l -istanzi li fihom il -
Qrati Maltin għandhom ġurisdizzjoni li jisimgħu kawża, fejn 
jirrigwardaw konvenut li jkun ċittadin ta’ jew ikun domiċiljat f’xi Stat 
Membru tal -Unjoni Ewropeja , dan il -provvediment mhux bil fors 
japplika billi l-ġurisdizzjoni tal-Qrati Maltin issa  hija soġġett għar-
Regolament (U E) Numru 1215/2012 tal -Parlament Ewropew u tal -
Kunsill dwar il-ġurisdizzjoni u r-rikonoxximent u l-eżekuzzjoni ta’ 
sentenzi   kwistjonijiet ċivili u kummerċjali, maħruġ fit-12 ta’ Diċembru 
2012 (minn issa ’l quddiem imsejjaħ “ir-Regolament”).
Rikors Maħluf Nru 1181/2014LM   
Paġna 12 minn 15 
Qrati tal-Ġustizzja 
Bħala regola ġenerali, persuni domiċiljati fi Stat Membru jiġu mħarrkin 
f’dak l-Istat irrispettivament min -nazzjonalità tagħhom.6  Min-naħa l-
oħra, jistgħu jiġu mħarrkin fi Stat ieħor biss skont id-dispożizzjonijiet 
tal-istess Regolament. 7 Dawn iħallu mhux mittiefsa r-regoli ta’ 
ġurisdizzjoni tal-Qrati skont il -liġi ta’ kull Stat Membru, ħlief għall-
istanzi msemmija fl -Artikoli 18(1)  (kuntratti tal -konsumatur), 21(2)  
(kawżi kontra employer).  
 
Ir-Regolament jagħti “ġurisdizzjoni esklussiva” lill-Istati Membri  fl-
Artikolu 24 fuq ċerti materji: (pereżempju kawżi in rem , validit à tal-
kostituzzjoni ta’ kumpanniji u assoċjazzjonijiet oħra, reġistri pubbliċi, 
patents, trade -marks) u jagħti wkoll prijorità lill-għażla tal-partijiet fl -
Artikolu 25: (għażla ta’ ġurisdizzjoni mill-partijiet),8 kif ukoll f’każijiet ta’ 
“Ġurisdizzjoni Speċjali” elenkati fit -Tieni Sezzjoni tar -Regolament 
(pereżempju ħwejjeġ li għandhom x’jaqsmu ma’ tort, ksib lura ta’ beni 
kulturali, salvataġġ ta’ merkanzija u f’materji li għandhom x’jaqsmu 
mal-kuntratti.  F’dan l-aħħar każ – li jinteressa l -iktar lill -kwistjoni 
quddiem din il-Qorti, ir-Regolament jaqra, testwalment, hekk:- 
 
“TAQSIMA 2 
                       
                                                           
6 Kapitolu II, Ġurisdizzjoni, Sezzjoni 1, Disposizzjonijiet Ġenerali, Artikolu 4.1 
7 Skont Kapitolu II, Ġurisdizzjoni, Sezzjoni 1, Disposizzjonijiet Ġenerali, Artikolu 5.1, jistgħu jitħarrku biss skont ir-
regoli fis-Sezzjonijiet 2 sa 7 tal-istess Kapitolu. 
8 Kapitolu II, Ġurisdizzjoni, Sezzjoni 1, Disposizzjonijiet Ġenerali, Artikolu 6.
Rikors Maħluf Nru 1181/2014LM   
Paġna 13 minn 15 
Qrati tal-Ġustizzja 
Artikolu 7 
Persuna domiċiljata   Stat Membru  sta’  ġi mħarrka   Stat Membru ieħor: 
(1) (a) fi kwistjonijiet relatati ma’ kuntratt, fil-qrati tal-post tat-twettiq tal-
obbligazzjoni inkwistjoni; 
(b) għall- nijiet ta’ din id-dispożizzjoni u sakemm ma jkunx mi iehem mod ieħor, 
il-post tat-twe q tal-obbligi f’dak il-każ għandu jkun: 
—  l-każ ta’ bejgħ ta’ oġġe , il -post fl -Istat Membru fejn, skont il-kuntra , l-
oġġe  ġew ikkonsenja  jew suppost li kienu kkonsenja , 
—  l-każ ta’ bejgħ ta’ servizzi, il -post fl -Istat Membru fejn, skont il -kuntratt, is-
servizzi ġew ipprovvduti jew suppost li kienu ipprovduti;9 
(ċ) jekk il-punt (b) ma japplikax, japplika l-punt (a);”. 
 
Illi jirriżulta li l-konvenut huwa ddomiċiljat fl-Italja, u li l -krediti pretiżi 
mill-attur fil -paragrafi 1 sa 5 tar -Rikors Maħluf tiegħu jirrigwardaw 
obbligazzjonijiet li kellhom jitweqqu fl -Italja. Ir-Regolament ma 
jikkonferixxi l-ebda ġurisdizzjoni lil Stat Membru fejn il-konvenut mhux 
domiċiljat f’każ bħal dan.  Evidentement, rigward dawn il -
pretensjonijiet, a tenur tar -Regolament, din il -Qorti m’għandhiex 
ġurisdizzjoni, inkwantu huma esklużi n-normi nazzjonali tal -Istati 
Membri, u allura huwa eskluż l-Artikolu 742 tal-Kap 12, għax fil-każ ta’ 
eżekuzzjoni ta’ kuntratt, japplika Artikolu 7 tar-Regolament li jistipula li 
persuna ddomiċiljat fi Stat Membru tista’ tiġi mħarrka fi Stat Membru 
                                                           
9 It-test uffiċjali bil-Malti tat -tieni sub -inċiż tal-Artikolu 7(1)(b) tar -Regolament evidentement huwa żbaljat għax 
jirrepeti kelma b’kelma t-test tal -ewwel sub -inċiż li jagħmel riferiment għal bejgħ ta’ oġġetti.  It-test kif riprodott 
hawnhekk huwa traduzzjoni tat-test Ingliż li jagħmel riferiment għal bejgħ ta’ servizzi.
Rikors Maħluf Nru 1181/2014LM   
Paġna 14 minn 15 
Qrati tal-Ġustizzja 
ieħor “fil-qrati tal-post tat-twettiq tal-obbligazzjoni inkwistjoni”, li, fil-
każ ta’ għoti ta’ servizz (bħalma huwa l-każ quddiem din il-Qorti) huwa 
definit mill-istess Artikolu bħala l-post fejn, skont il-kuntratt, “il-post  -
Istat Membru fejn, skont il-kuntra , is-servizzi ġew ipprovvduti jew 
suppost li kienu ipprovduti ”. Billi s -servizzi kellhom jiġu esegwiti fl-
Italja, m’hemmx dubju li l-ġurisdizzjoni tal-Qrati Maltin hija eskluża.   
Mhux l -istess jista’ jingħad għall-pretensjoni li jsir riferiment għaliha 
f’paragrafu 6 tal -istess Rikors Maħluf, għaliex is -servizzi ta’ 
rappreżentanza u aġenzija kellhom jiġu  esegwiti f’Malta.   
Illi l-fattispeċje li kellha quddiemha l-Onorabbli Qorti tal -Appell, fil -
kawża ċċitata mill-abbli avukat difensur tal -konvenut10, kienu 
differenti.  Hija applikat ir-regoli ġurisdizzjonali tal-Artikolu 742 tal-Kap. 
12 għaliex, kif irrimarkat l-istess Qorti, f’dik il-kawża, trattandosi ta’ 
kuntratt ta’ self (u mhux ta’ bejgħ ta’ oġġetti jew provvediment ta’ 
servizz), ir-Regolament ma jiddefenixxix fejn hu l-place of performance 
tal-kuntratt u allura l -Qorti applikat l -Artikolu 1159(3) u (4 ) tal -Kodiċi 
Ċivili li jgħid li l-ħlas kellu jsir fejn joqgħod id-debitur.  Billi d-debitur ma 
kienx joqgħod Malta, il-place of performance ma kienx f’Malta u allura 
l-Qrati Maltin ma kellhomx ġurisdizzjoni. 
 
Decide 
                                                           
10 Maltrad (Holdings) Limited vs. Norbert Coll,  27.03.2015, Qorti tal-Appell kolleġġjalment komposta.
Rikors Maħluf Nru 1181/2014LM   
Paġna 15 minn 15 
Qrati tal-Ġustizzja 
Għaldaqstant din il-Qorti qiegħda tiċħad l-ewwel eċċezzjoni,  tilqa’ t-
tieni eċċezzjoni fir -rigward tat -talbiet kontenuti fil -paragrafi 1 sa 5 
tar-Rikors Maħluf, filwaqt li tiċħad  l-istess tieni eċċezzjoni  għar-
rigward tal-pretensjoni li jsir riferiment għaliha  f’paragrafu 6 tal -
istess Rikors Maħluf u tordna l-prosegwiment tal-kawża limitatament 
dwar din l-aħħar pretensjoni. 
Spejjeż tal -ewwel eċċezzjoni a kariku tal -attur u  spejjeż tat-tieni 
eċċezzjoni 4/5 għall-attur u 1/5 għall-konvenut. 
 
Moqrija